ai4bharat/Pralekha huggingface dataset:
ప్రధాన మంత్రి కార్యాలయం
యుఎన్జిఎ 74 సందర్భం గా సైప్రస్ అధ్యక్షుని తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ యుఎన్జిఎ 74 యొక్క ఉన్నత స్థాయి సదస్సు సందర్భం గా రిపబ్లిక్ ఆఫ్ సైప్రస్ అధ్యక్షుడు మాన్య శ్రీ నికోస్ అనాస్తాసియాదెస్ తో ప్రత్యేకం గా సమావేశమయ్యారు.
నేతలు ఇరువురూ 2018వ సంవత్సరం సెప్టెంబర్ లో సైప్రస్ లో భారతదేశ మాన్య రాష్ట్రపతి ఆధికారిక పర్యటన దరిమిలా ద్వైపాక్షిక సంబంధాల లో చోటు చేసుకొన్న విస్తృతి ని గురించి చర్చించారు.
భారతదేశానికి మరియు సైప్రస్ కు మధ్య 2018-19 లో ద్వైపాక్షిక వ్యాపారం 464 మిలియన్ యుఎస్ డాలర్ల మేరకు నమోదయింది. ఇరు దేశాల ఆర్థిక వ్యవస్థ ల యొక్క బలాలకు మరియు సామర్థ్యాల కు అనుగుణం గా ద్వైపాక్షిక వ్యాపారం మరియు పెట్టుబడి పరిమాణాన్ని పెంపొందింప చేసుకోవలసిన అవసరం ఉందని నేత లు ఉభయులు స్పష్టం చేశారు.
ఐరాస భద్రత మండలి ని విస్తరించిన పక్షం లో అందులో భారతదేశానికి శాశ్వత సభ్యత్వం తో పాటు, ఎన్ఎస్ జి మరియు ఇతర అంతర్జాతీయ వేదిక ల లో భారతదేశ అభ్యర్ధిత్వాన్ని సమర్ధిస్తున్న సైప్రస్ ప్రభుత్వాని కి ప్రధాన మంత్రి ధన్యవాదాలు తెలిపారు. దీనికి బదులు గా రిపబ్లిక్ ఆఫ్ సైప్రస్ యొక్క స్వాతంత్య్రానికి, సార్వభౌమత్వానికి, ప్రాదేశిక సమగ్రత కు, ఇంకా ఏకత కు భారతదేశం నిరంతరం మద్ధతు ను ఇస్తుందని శ్రీ మోదీ పునరుద్ఘాటించారు.
అంతర్జాతీయ ఉగ్రవాదం సమస్య సహా ప్రాంతీయ ప్రాముఖ్యం మరియు అంతర్జాతీయ ప్రాధాన్యం కలిగిన అంశాల ను గురించి కూడా ఇరువురు నేతలూ చర్చించారు. ఇంటర్నేశనల్ సోలర్ అలయన్స్ లో చేరవలసిందిగా అధ్యక్షుడు శ్రీ అనాస్తాసియాదెస్ కు ప్రధాన మంత్రి శ్రీ మోదీ ఆహ్వానం పలికారు.
(
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
సమాచార హక్కు చట్టం దరఖాస్తుల పరిష్కారం నిరుటి కంటే కోవిడ్ సమయంలోనే అధికం
సమాచార హక్కు చట్టం కింద వచ్చిన దరఖాస్తుల పరిష్కారం గురించి మాట్లాడుతూ ఈ కోవిడ్ సమయంలో పరిష్కారం నిరుడు ఇదే కాలంతో పోల్చుకున్నప్పుడు ఎక్కువగా ఉందని ఈశాన్య ప్రాంత అభివృద్ధి, ప్రధాని కార్యాలయం, సిబ్బంది, ప్రజాఫిర్యాదులు, అణుసక్తి, అంతరిక్ష శాఖల సహాయమంత్రి  డాక్టర్ జితేంద్రసింగ్ చెప్పారు.
ఆరు నెలల కాలంలో వచ్చిన దరఖాస్తులను, వాటికి సమాధానం ఇచ్చిన తీరును విశ్లేషిస్తూ ఆయన ఈ విషయం వెల్లడించారు. సమాచార హక్కు చట్టానికి 15 ఏళ్ళు నిండిన సందర్భంగా ఆయన మాట్లాడారు. 2005 అక్టోబర్ 12న సమాచార హక్కు చట్టం అమలులోకి రావటాన్ని ఆయన గుర్తు చేశారు. గడిచిన 2019-20 ఆర్థిక సంవత్సరంలో మార్చి నుంచి సెప్టెంబర్ వరకు 76.49% ఆర్ టి ఐ కేసులు పరిష్కరించగా ఈ ఆర్థిక సంవత్సరం 2020-21 లో పరిష్కారం శాతం దాదాపు 93.98 శాతానికి చేరుకున్నదన్నారు. సంఖ్యా పరంగా చుస్తే నిరుడు ఈ కాలంలో 11716 కేసులకు గాను 8962 కేసులు పరిష్కారం కాగా, ఈ ఏడాది అదే కాలంలో 8528 కేసులలో 8015 కేసులు పరిష్కరించామని చెప్పారు.
కేంద్ర సమాచార కమిషన్ లాక్ డౌన్ సమయంలో కూడా ఎంతో కష్టపడి కరోనా సంక్షోభాన్ని సైతం ఖాతరు చేయకుండా అధిక సంఖ్యలో కేసులు పరిష్కరించగలిగిందన్నారు. ఈ-ఆఫీస్ ను విస్తృతంగా వినియోగించుకోవటం, ఆడియీ, వీడియో విచారణలతో అత్యాధునిక సాంకేతిక పరిజ్ఞానాన్ని వాడుకోవటం వలన సాఫీగా ముందుకు సాగగలిగినట్టు చెప్పారు. ఇరుపక్షాలూ హాజరయ్యేలా చూడటం వలన సకాలంలో పరిష్కారం సాధించగలిగామన్నారు. ఇదే విధంగా నిరంతరాయంగా కేసుల పరిష్కారం జరిగేటట్టు కమిషన్ పాటుపడిందని మంత్రి చెప్పారు.
సమాచార హక్కు చట్టం సాధారణ ప్రజలకు సమాచారం అందించటంలోను, పారదర్శకత సాధించటంలోను ఎంతగానో కృషి చేసిందని ఇన్నేళ్ళ కాలంలో ఎన్నో సవాళ్ళు ఎదురైనప్పటికీ ముందుకు సాగిందని చెప్పారు. కొన్ని దరఖాస్తులు ఒకే విషయం మీద పదే పదే వచ్చినా, వ్యక్తిగత సమస్యలమీద దరఖాస్తులు వచ్చి అప్పీళ్ళ సంఖ్య పెరిగిపోతున్నా వాటన్నిటికీ తగిన సమాధానాలు ఇవ్వగలిగిందన్నారు.
ఎప్పటికప్పుడు కేంద్ర సమాచార కమిషన్మ్ సెమినార్లు, వర్క్ షాపులు, వార్షిక సదస్సులు నిర్వహిస్తూ ఆర్టీఐ కార్యకర్తలతో, సామాన్య ప్రజలతో, సిపిఐవోలు, ఫస్ట్ అప్పెల్లేట్ అధికారులతో సంభాషణలు సాగించటం ద్వారా చట్టాన్ని సమర్థంగా వాడుకునే అవకాశాన్ని పెంచగలిగినట్టు మంత్రు వ్యాఖ్యానించారు. ఈ విధంగా స్పందన తెలుసుకోవటం ద్వారా అందరిలోనూ మెరుగైన ఫలితాలు కనబడ్డాయని చెప్పారు. కోవిడ్ సంక్షోభ సమయంలో కూడా ఆర్టీఐ కార్యకర్తలు, మాజీ చీఫ్ ఇన్పర్మేషన్ కమిషనర్ల సహాయం తీసుకుంటూ వీడియో సమావేశాలు జరిపి కేసుల పరిష్కారంలో ముందడుగు వేయటాన్ని ప్రస్తావించారు.
ఆర్టీఐ చట్టాన్ని మరింత సమర్థంగా అమలు చేయటానికి వీలుగా వీలైనంత త్వరగా సెమినార్లు, వెబినార్లు, వర్క్ షాపులు నిర్వహించటానికి, అమలును గాడిలో పెట్టటానికి కమిషన్ సిద్ధంగా ఉందని కూడా డాక్టర్ జితేంద్రసింగ్ చెప్పారు.
హోం మంత్రిత్వ శాఖ
అంతర్గత భద్రతా సమస్యల పరిష్కారానికి కే౦ద్ర ప్రభుత్వ౦ కృత నిశ్చయ౦తో ఉ౦ది: శ్రీ జి.కిషన్ రెడ్డి
అంతర్గత భద్రతా సమస్యలను పరిష్కారి౦చడానికి కే౦ద్ర ప్రభుత్వ౦ కృత నిశ్చయ౦తో ఉ౦దని కేంద్ర హోం శాఖ సహాయ మంత్రి శ్రీ జి. కిషన్ రెడ్డి అన్నారు. కే౦ద్ర రిజర్వ్ పోలీసు బలగాల 81వ వ్యవస్థాపక దినోత్సవ వేడుకల సందర్భంగా చా౦ద్రాయన్ గుట్టలోనిసిఆర్పిఎఫ్ గ్రూప్ సెంటర్లో జరిగిన వేడుకలకు ముఖ్య అతిథిగా ఆయన హాజరయ్యారు.
మావోయిస్టుల హింసను తగ్గి౦చడటంలో సిఆర్పిఎఫ్ పాత్రను ఈ స౦దర్భ౦గా మ౦త్రి ప్రశంసించారు. ఈ అంశంపై కే౦ద్ర ప్రభుత్వ దృడమైన వైఖరి కారణంగా గత ఐదేళ్లలో మావోయిస్టు హింస బాగా తగ్గిందని మంత్రి సంతృప్తి వ్యక్తం చేశారు. దేశవ్యాప్తంగా,ముఖ్యంగా జమ్మూ కశ్మీర్ మరియు ఈశాన్య రాష్ట్రాల్లో వివిధ సవాళ్లను ఎదుర్కొంటున్నప్పుడు అంతర్గత భద్రతను కాపాడుకోవడంలో సిఆర్పిఎఫ్ పాత్రను ఆయన ప్రశంసించారు.
దళాలకు అన్ని రకాల సాంకేతిక గాడ్జెట్లు, ఆధునిక ఆయుధాలను ప్రభుత్వం అందిస్తుందని, కే౦ద్ర రిజర్వ్ పోలీసు బలగాలకు స౦బ౦ధి౦చిన సంక్షేమ సమస్యలను కూడా పరిశీలిస్తామని శ్రీ రెడ్డి అన్నారు. 2019 సార్వత్రిక ఎన్నికలు విజయవంతంగానిర్వహించడంలో కీలక పాత్ర పోషి౦చిన కే౦ద్ర రిజర్వ్ పోలీసు బలగాలకు చె౦దిన అధికారులు మరియు సిఆర్పిఎఫ్ సిబ్బ౦ది వృత్తి నైపుణ్యాన్ని ఆయన అభినందించారు.
వ్యవస్థాపక దినోత్సవాన్ని పురస్కరి౦చుకొని సిఆర్పిఎఫ్ హైదరాబాద్ గ్రూప్ సె౦టర్లో వివిధ కార్యక్రమాలను నిర్వహించింది. దేశవ్యాప్తంగా విధి నిర్వహణలో సిఆర్పిఎఫ్ సిబ్బంది చేసిన త్యాగాలను గుర్తుచేసుకుంటూ, పుల్వామా అమరవీరులకు అమరవీరులస్మారక చిహ్నం వద్ద శ్రీ కిషన్ రెడ్డి శ్రీ అంజని కుమార్ సిపి హైదరాబాద్, శ్రీ ఎం ఆర్ నాయక్ ఐజిపి, దక్షిణ రంగం మరియు ఇతర సీనియర్ ఆఫీసర్లతో కలిసి నివాళులర్పించారు.
పుల్వామా దాడిలో అమరులైన 40 మంది అమరవీరుల గౌరవార్థ౦ 40 రకాల వివిధ మొక్కలు నాటారు. కే౦ద్ర రిజర్వ్ పోలీసు బలగాల 81వ వ్యవస్థాపక దినోత్సవ స౦దర్భ౦గా రక్తదాన శిబిరాన్ని మంత్రి ప్రారంభించారు, ఇందులో 81 మంది సిఆర్పిఎఫ్సిబ్బంది రక్తదానం చేశారు.
గ్రూప్ సె౦టర్ లోని సెక్టార్ ట్రైనింగ్ నోడ్ను మ౦త్రి సందర్శించారు మరియు వివిధ ప్రొఫెషనల్ ట్రైనింగ్ ప్రోగ్రామ్ల కింద దళాలు ప్రదర్శించిన ప్రదర్శనలను మ౦త్రి తిలకి౦చారు.ప్రదర్శనలో భాగ౦గా నక్సల్ ప్రభావిత ప్రాంతాలలో దృశ్యాలను వర్ణిస్తూ నక్సల్ రహస్యస్థావరాలపై దళాలు దాడి చేశాయి, తరువాత ఆధునిక ఆయుధాలు మరియు ప్రతిఘటన తిరుగుబాటు కార్యకలాపాలలో ఉపయోగించే పరికరాలను ప్రదర్శించడ౦ జరిగి౦ది.
జన సమూహ నియంత్రణపై రాపిడ్ యాక్షన్ ఫోర్స్ ప్రదర్శి౦చిన మరో ప్రదర్శన ప్రేక్షకులందరినీ మంత్రముగ్దులను చేసింది. తెలంగాణ, ఆంధ్రప్రదేశ్ రాష్ట్రాల్లో మోహరించిన బలగాల సిబ్బంది యొక్క వివిధ కార్యాచరణ మరియు పరిపాలనాపరమైన అంశాలపైసిఆర్పిఎఫ్ సీనియర్ అధికారులందరితో మంత్రి సమీక్ష సమావేశ౦ నిర్వహి౦చారు.
ప్రధాన మంత్రి కార్యాలయం
యునైటెడ్ కింగ్ డమ్ ప్రధానమంత్రి బోరిస్ జాన్సన్ తో ప్రధానమంత్రి టెలిఫోన్ సంభాషణ
యునైటెడ్ కింగ్ డమ్ ప్రధానమంత్రి బోరిస్ జాన్సన్ తో ప్రధానమంత్రి శ్రీ నరేంద్ర మోదీ సోమవారం టెలిఫోన్ లో సంభాషించారు.
ఈ ఏడాది ప్రారంభంలో తమ వర్చువల్ సమావేశం అనంతరం ద్వైపాక్షిక సంబంధాల్లో పురోగతిని ఉభయ నాయకులు సమీక్షించారు. తమ వర్చువల్ సమావేశంలో ఆమోదించిన రోడ్ మ్యాప్ 2030 కింద ఇప్పటికే చేపట్టిన చర్యల పట్ల సంతృప్తి ప్రకటించారు. అలాగే వాణిజ్య భాగస్వామ్యం విస్తరణలో సాధించిన పురోగతిని కూడా వారు సమీక్షించి ఉభయ దేశాల మధ్య వాణిజ్య, పెట్టుబడి బంధాలను పటిష్ఠం చేసుకునే అవకాశాలున్నాయని అంగీకరించారు.
నవంబర్ నెల ప్రారంభంలో గ్లాస్గోలో జరగబోయే యుఎన్ఎఫ్ సిసిసి-సిఓపి-26 సమావేశాలను దృష్టిలో ఉంచుకుని వాతావరణ మార్పులకు సంబంధించిన అంశాలపై కూడా ఉభయులు విస్తృతంగా చర్చించారు. వాతావరణ కార్యాచరణకు భారతదేశం కట్టుబాటును ప్రధానమంత్రి మరోసారి తెలియచేస్తూ పునరుత్పాదక ఇంధనం విస్తరణకు ఆకాంక్షాపూరిత లక్ష్యాలు, ఇటీవల ప్రకటించిన జాతీయ హైడ్రోజెన్ మిషన్ రెండింటిలోనూ అది ప్రతిబింబిస్తున్నదని ఆయన తెలిపారు.
ప్రాంతీయ పరిణామాలు... ప్రత్యేకించి ఆఫ్ఘన్ లో తాజా పరిస్థితిపై కూడా వారు పరస్పరం అభిప్రాయాలు తెలియచేసుకున్నారు. తీవ్రవాదం, ఉగ్రవాదం; మహిళలు, మైనారిటీల హక్కులు, మానవ హక్కుల విభాగాల్లో ఉమ్మడి అంతర్జాతీయ విధానం రూపొందించాల్సిన అవసరం ఉన్నదని అభిప్రాయపడ్డారు.
ప్రధాన మంత్రి కార్యాలయం
ప్రధానమంత్రి శ్రీనరేంద్ర మోదీకి, ఐర్లండ్ ప్రధానమంత్రికి మధ్య టెలిఫోన్ సంభాషణ
ప్రధానమంత్రి శ్రీనరేంద్ర మోదీ , ఐర్లండ్ ప్రధానమంత్రి డాక్టర్ లియో వరద్కర్ ల మధ్య ఈ రోజు టెలిఫోన్ సంభాషణ జరిగింది. వీరిరువురూ కోవిడ్ -19 మహమ్మారి కి సంబంధించి పరిస్థితిని తెలుసుకున్నారు. ఈ మహమ్మారి ప్రభావాన్ని ఇరు దేశాల ఆరోగ్యం, ఆర్థిక స్థితిగతులపై పడకుండా తీసుకుంటున్నచర్యలపై వారు చర్చించారు.
(ఐర్లాండ్లో కొవిడ్ వైరస్ వ్యాప్తికి వ్యతిరేకంగా భారత సంతతి వైద్యులు, నర్సులు పోషిస్తున్న పాత్రను ప్రధాని వరద్కర్ ప్రశంసించారు. ఐర్లాండ్లో ఉన్న భారతీయ పౌరులకు సంరక్షణ , సహకారం అందించినందుకు ఐర్లండ్ ప్రధానమంత్రి వరద్కర్కు ,ప్రధానమంత్రిశ్రీ నరేంద్రమోదీ కృతజ్ఞతలు తెలిపారు . భారతదేశంలోని ఐరిష్ పౌరులకు కూడా ఇదే విధంగా సౌకర్యాలు కల్పిస్తామని హామీ ఇచ్చారు.
ఇరువురు నాయకులూ, మహమ్మారికి వ్యతిరేకంగా ప్రపంచ పోరాటానికి దోహదపడటానికి ఔ షధ వైద్య రంగాలలో భారతదేశం , ఐర్లాండ్ తమ బలాన్ని పెంచుకోగలవని ఇరువురు నాయకులు అంగీకరించారు. కోవిడ్ అనంతర పరిస్థితులలో ఐర్లాండ్తో పాటు యూరోపియన్ యూనియన్తో భారతదేశ సహకారాన్ని బలోపేతం చేసే అవకాశాలపై కూడా వారు చర్చించారు.
కోవిడ్ సంక్షోభానికి సంబంధించి మారుతున్న పరిస్థితులపై ఎప్పటికప్పుడు సంప్రదించుకుంటూ ఉండాలని ఇరువురు నాయకులూ అంగీకరించారు.
పెట్రోలియం- సహజ వాయువుల మంత్రిత్వ శాఖ
ఆజాదీకా అమృత్ మహోత్సవ్ కింద విస్తృత కార్యక్రమాలు చేపట్టిన ఒ.ఎన్.జి.సి
దేశానికి స్వాతంత్య్రం వచ్చి 75 సంవత్సరాలు అయిన సందర్భాన్ని పురస్కరించుకుని జరుగుతున్న ఉత్సవాలలో భాగంగా పెట్రోలియం సహజవాయు మంత్రిత్వశాఖ కింద గల ఇంధన మహారత్న కంపెనీ అయిన చమురు సహజవాయు కార్పొరేషన్ లిమిటెడ్  పలు కార్యక్రమాలు చేపట్టింది. ఒ.ఎన్.జి.సి సంస్థ ఈ సందర్భంగా కేంద్రీయ విద్యాలయాలు, ఇంజనీరిం గ్ కాలేజీల విద్యార్ధులకు దేశంలోని వివిధ ప్రాంతాలలో గల చమురు క్షేత్రాల సందర్శన కార్యక్రమాన్ని ఏర్పాటు చేసింది. చమురు , సహజవాయు సంస్థ  ఏర్పాటు చేసిన ఈ క్షేత్ర సందర్శన కార్యక్రమాలు దేశ వ్యాప్తంగా గల యువతలో చమురు, గ్యాస్ వ్యాపారానికి సంబంధించి మంచి ఆసక్తిని రేకెత్తించాయి. భారతదేశపు ఇంధన స్వాతంత్య్రానికి ఇది ఎంతో కీలకమైన అంశం. అన్ని క్షేత్ర సందర్శనలు కోవిడ్ -19 ప్రోటోకాల్స్ ప్రకారమే ఏర్పాటు చేయడం జరిగింది.
ఆజాదీకా అమృత్ మహోత్సవ్ కింద ఒ.ఎన్.జి.సి 25 బృందాలతో అధ్యయన సందర్శనలను ఏర్పాటు చేసేందుకు పెద్ద ఎత్తున చర్యలు చేపట్టింది. ఇందుకు సంబంధించి సెప్టెంబర్ 2021 నుంచి జనవరి 2022 వరకు ఒక్కొక్క బృందంలో 100 మంది వరకు ఉన్నారు. ఒఎన్జిసి ఇప్పటికే ఐదు బృందాల క్షేత్ర సందర్శనలను పూర్తి చేసింది. సెప్టెంబర్ 1 నుంచి 15 వరకు అధ్యయన సందర్శనలు ఐది విభిన్న ప్రదేశాలైన ఆహ్మదాబాద్, మెహసానా, అంక్లేశ్వర్, కాంబే, కావేరీలలో ఏర్పాటు చేసింది. ఈ పర్యటనలు విద్యార్ధులను ఇంధన వ్యాపారానికి సంబంధించి వివిధ కార్యక్రమాలు తెలుసుకునేలా చేసింది. అలాగే వీటి వెనక వున్న సాంకేతికతలను తెలుసుకోవడానికి ఉపకరించాయి.
ఉత్తర గుజరాత్లో ఒ.ఎన్.జి.సికి గల మెహసానా క్షేత్రంఓ పఠాన్ ప్రభుత్వ ఇంజనీరింగ్ కాలేజికి చెందిన 96 మంది విద్యార్థులను సొభాసన్ సెంట్రల్ ట్యాంక్ ఫార్మ్ కు నాలుగు బృందాలుగా తీసుకు వెళ్లి ఆయిల్ ఫీల్డ్లోని కార్యకలాపాలను వారికి వివరించడం జరిగింది.
ఒ.ఎన్.జి.సి కి చెందిన మెహ్సానా క్షేత్రంలో గల సీనియర్ టెక్నికల్ ఎగ్జిక్యుటివ్లు క్షేత్ర సందర్శనకు వచ్చిన విద్యార్థులతో మాట్లాడి వారికి ఇందుకు సంబంధించిన పలు అంశాలను వివరించారు. 2021 సెప్టెంబర్ 13-14 తేదీలలో ఈ క్షేత్ర సందర్శనలు ఏర్పాటు చేశారు.
ఒ.ఎన్.జి.సికి చెందిన కాంబే అసెట్ లూనెజ్ మ్యూజియంకు క, అఖోల్ జునికి క్షేత్ర సందర్శన ఏర్పాట్లు చేసింది. మూడు బృందాలుగా ఎనిమిది, తొమ్మిది, పదోతరగతి విద్యార్థులకు క్షేత్ర సందర్శనలు ఏర్పాటు చేశారు. ఇందులో ఒక్కో బృందంలో 30 మంది విద్యార్థులు ఉన్నారు. సెప్టెంబర్ 13 నుంచి 15 వరకు ఈ క్షేత్ర సందర్శనలు ఏర్పాటు చేశారు. అంకలేశ్వర్ అసెట్ అంకలేశ్వర్ కేంద్రీయ విద్యాలయ విద్యార్థులకు స్టడీ విజిట్ను ఏర్పాటు చేసింది. ఒ.ఎన్.జి.సి కార్యకలాపాల కు సంబంధించి వెల్ సైట్ లు, సిటిఎఫ్, వర్క్ ఓవర్ రిగ్లు లను విద్యార్థులు చూసి వాటి గురించి తెలుసుకునే అవకాశం కల్పించడం జరిగింది.
మరో వంద మంది విద్యార్ధులకు స్టడీ టూర్ను కావేరీ అసెట్లో సెప్టెంబర్ 1 నుంచి 15 మధ్య ఏర్పాటు చేశారు. ప్రస్తుత కోవిడ్ -19 పరిస్థితిని దృష్టిలో ఉంచుకుని మొత్తం 100 మంది విద్యార్థులను చిన్న చిన్న బృందాలుగా ఏర్పాటు చేసి ఒక్కో బృందంలో 10 మంది విద్యార్థులు ఉండేట్టు చూశారు. పుదుచ్చేరి ఇంజనీరింగ్ కాలేజీకి చెందిన విద్యార్థులు ఈ ట్రిప్లో పాల్గొన్నారు. ప్రతి బ్యాచ్ విద్యార్ధులతో పాటు ఆ కళాశాలకు చెందిన ఫాకల్టీకూడా వారి వెంట ఉన్నారు. విద్యార్థులను ఒ.ఎన్.జి.సి కి చెందిన కుథలం, నారిమానం ఉపరితల విభాగాలకు తీసుకువెళ్లి వారికి వాటి గురించి వివరించడం జరిగింది.
సాంఘిక న్యాయం, మరియు సాధికారత మంత్రిత్వ శాఖ
మహమ్మారి నేపథ్యంలో వృద్ధాశ్రమాలను నిర్వహించే ఏజెన్సీలకు ముందస్తుగా గ్రాంట్ విడుదల చేయాలని నిర్ణయించిన కేంద్ర సామాజిక న్యాయం మరియు సాధికారత శాఖ
- 2020-21 ఆర్థిక సంవత్సరంలో ఇప్పటి వరకు ఐఏలకు రూ.83.74 కోట్లు విడుదల
ప్రస్తుతం కొనసాగుతున్న మహమ్మారి నేపథ్యంలో వృద్ధాప్య గృహాలు నడపడం, నిర్వహించడాన్ని అమలు చేస్తున్న ఏజెన్సీల  వద్ద తగినంతగా నిధులు ఉండకపోవచ్చన్న వాస్తవాన్ని
కేంద్ర ప్రభుత్వం గుర్తించింది. ఈ విషయాన్ని గమనించిన సామాజిక న్యాయం & సాధికారత శాఖ ఏఐలకు ముందస్తు గ్రాంట్లను విడుదల చేయాలని నిర్ణయించింది. 2020-21లో ఇప్పటి వరకు రూ.83.74 కోట్ల మేర నిధులు ఇప్పటికే ఐఏలకు విడుదలయ్యాయి. కేంద్ర సామాజిక న్యాయం మరియు సాధికారత మంత్రిత్వ శాఖ సీనియర్ సిటిజన్స్ కోసం జాతీయ కార్యాచరణ ప్రణాళికను  అమలు చేస్తోంది.. ఇందులో వయోవృద్ధుల కోసం సమీకృత కార్యక్రమం  ఒక భాగంగా కలిగి ఉంది. దీని కింద రాష్ట్ర ప్రభుత్వం/ కేంద్రపాలిత ప్రాంత పరిపాలన విభాగాలు / పంచాయతీ రాజ్ ఇన్స్టిట్యూషన్స్ / స్థానిక సంస్థలు; మరియు ప్రభుత్వేతర సంస్థలు / స్వచ్ఛంద సంస్థలు వంటి అమలు ఏజెన్సీలు  నడుపుతున్న సీనియర్ సిటిజన్ హోమ్స్కు  నిర్వహణ నిమిత్తం గ్రాంటింగ్ రూపంలో సహాయం అందించబడుతోంది.
ఈ సమాచారాన్ని సామాజిక న్యాయం మరియు సాధికారత శాఖ సహాయ మంత్రి శ్రీ రత్తన్ లాల్ కటారియా ఈ రోజు రాజ్యసభకు ఇచ్చిన లిఖితపూర్వక సమాధానంలో తెలిపారు.
ఆర్థిక మంత్రిత్వ శాఖ
జి20దేశాల రెండో అసాధారణ, కేంద్ర బ్యాంకు గవర్నర్ల ప్రత్యక్ష
దృశ్యమాధ్యమ సమావేశంలో పాల్గొన్న కేంద్ర ఆర్థికశాఖ మంత్రి
ప్రపంచ ఆర్థిక వ్యవస్థపై కోవిడ్-19 మహమ్మారి ప్రభావం గురించి చర్చించేందుకు సౌదీ అరేబియా అధ్యక్షతన ఇవాళ ఏర్పాటైన జి20 ఆర్థిక మంత్రుల, కేంద్ర బ్యాంకు గవర్నర్ల రెండో అసాధారణ ప్రత్యక్ష దృశ్యమాధ్యమ సమావేశంలో కేంద్ర ఆర్థికశాఖ మంత్రి శ్రీమతి నిర్మలా సీతారామన్ పాల్గొన్నారు. కాగా, 2020 మార్చి 23న ఈ తరహా తొలి సమావేశం సందర్భంగా కోవిడ్-19 పరిణామాలపై ఎప్పటికప్పుడు చర్చించడానికి ఇదేరీతిలో తరచూ సమావేశం కావాలని నిర్ణయించారు. ఇందులో భాగంగా 2020 మార్చి 26నాటి జి20 కూటమి దేశాధినేతల దృశ్యమాధ్యమ సమావేశం చేసిన ప్రకటనపై చర్చించారు. ఈ సందర్భంగా జి20 కూటమి కార్యాచరణ ప్రణాళికకు శ్రీమతి సీతారామన్ మద్దతు పలికారు. ఆర్థిక వ్యవస్థల సత్వర పునరుద్ధరణ దిశగా తగిన మద్దతును ఆర్థిక వ్యవస్థలు కల్పించాల్సిన అవసరాన్ని ఆమె నొక్కిచెప్పారు.
అంతర్జాతీయ ద్రవ్యనిధి సంస్థ-IMF ఆర్థిక సహాయ విధివిధానాల సమీక్షతోపాటు దేశాల మధ్య పరస్పర ద్రవ్యమార్పిడి నెట్వర్క్ను మరింత విస్తరించడంపై ఆర్థికమంత్రి నిర్దిష్ట సూచనలు చేశారు. కోవిడ్-19 ఫలితంగా ఏర్పడిన అనూహ్య సంక్షోభం నేపథ్యంలో సంబంధిత ఆర్థిక అవసరాలను తీర్చేందుకు వినూత్న, వివేకపూరిత పద్ధతులను ఆవిష్కరించాలని ఐఎంఎఫ్ను కోరారు. అలాగే ఐఎంఎఫ్ వద్దగల వనరులతో స్వల్పకాలిక మార్పిడి సదుపాయం ప్రారంభించి ద్రవ్యమార్పిడిని ప్రోత్సహించాలని కోరారు.
కోవిడ్-19 సంక్షోభాన్ని ఎదుర్కోవడంలో భారత ప్రభుత్వ కృషికి సంబంధించి, అనుభవాలను జి20 దేశాల ఆర్థిక మంత్రులతో ఆమె పంచుకున్నారు. ఈ దిశగా ఇటీవల పేదలకు రూ.1.7 లక్షల కోట్ల విలువైన ఆర్థిక ఊరట ప్యాకేజీ ప్రకటించడంసహా రూ.150 కోట్లతో అత్యవసర ఆరోగ్య నిధిని ఏర్పాటు చేసినట్లు వివరించారు.
(Visitor Counter : 106
ప్రధాన మంత్రి కార్యాలయం
బర్లిన్ లో స్పెశల్ఒలింపిక్స్ సమర్ గేమ్స్ లో క్రీడాకారులు కనబరచిన ఆట తీరు కు అభినందనల ను తెలిపినప్రధాన మంత్రి
బర్లిన్ లో స్పెశల్ ఒలింపిక్స్ సమర్ గేమ్స్ లో భారతదేశాని కి ప్రాతినిధ్యం వహించిన మరియు 76 బంగారు పతకాలు సహా 202 పతకాల ను గెలిచిన క్రీడాకారుల కు అభినందనల ను ప్రధాన మంత్రి శ్రీ నరేంద్ర మోదీ వ్యక్తం చేశారు.
ప్రధాన మంత్రి ఒక ట్వీట్ లో -
‘‘బర్లిన్ లో స్పెశల్ ఒలింపిక్స్ సమ్మర్ గేమ్స్ లో భారతదేశాని కి ప్రాతినిధ్యం వహించడంతో పాటు గా 76 స్వర్ణ పతకాలు సహా 202 పతకాల ను గెలుచుకొన్న క్రీడాకారుల కు ఇవే అభినందన లు. వారి సాఫల్యం లో, మనం సమ్మిళిత భావన తాలూకు ఉత్సవాన్ని జరుపుకొందాం; ప్రశంసయోగ్యం అయినటువంటి క్రీడాకారుల నిరంతర శ్రమ ను అభినందిద్దాం.’’ అని ఒక ట్వీట్ లో పేర్కొన్నారు.
భూ శా స్త్ర మంత్రిత్వ శాఖ
భారత ఉపఖండంపై వాతావరణ మార్పుల ప్రభావం
భారత ఉపఖండంపై వాతావరణ మార్పుల ప్రభావంపై సమగ్ర అంచనాలతో ‘భారత ఉపఖండంపై వాతావరణ మార్పుల అంచనా’ను కేంద్ర భూ శాస్త్ర మంత్రిత్వ శాఖ 2020లో ప్రచురించింది. ఆ నివేదికలోని ముఖ్యాంశాలు:
- 1901-2018 మధ్య కాలంలో భారతదేశ సగటు ఉష్ణోగ్రత దాదాపు 0.7 డిగ్రీల సెంటీగ్రేడ్లు పెరిగింది.
- 1950-2015లో రోజువారీ వర్షపాతం తీవ్రత  75% పెరిగింది.
- 1951-2015 మధ్యకాలంలో భారతదేశంలో కరవుల రాక, ప్రాదేశిక పరిధి గణనీయంగా పెరిగాయి.
- గత రెండున్నర దశాబ్దాల్లో , ఉత్తర హిందు మహాసముద్రంలో సముద్ర మట్టం సంవత్సరానికి 3.3 మి.మీ. పెరిగింది.
- 1998-2018 రుతుపవనాల అనంతర కాలంలో అరేబియా సముద్రం మీద తీవ్రమైన తుపానులు ఏర్పడడం పెరిగింది.
భారత వాతావరణ విభాగం , భారత ఉపఖండంలోని వాతావరణాన్ని ప్రతిరోజు పర్యవేక్షిస్తుంది, "వార్షిక వాతావరణ సారాంశం" పేరుతో ఏడాదికి ఒకసారి నివేదిక విడుదల చేస్తుంది. నెలవారీ వాతావరణ సారాంశాన్ని కూడా ఐఎండీ జారీ చేస్తుంది. వార్షిక వాతావరణ సారాంశంలో, ఒక ఏడాది కాలంలోని ఉష్ణోగ్రత, వర్షపాతం, తీవ్రమైన వాతావరణ సంఘటనల గురించిన వివరాలు ఉంటాయి.
కేంద్ర భూ శాస్త్ర శాఖ మంత్రి శ్రీ కిరణ్ రిజిజు ఈ రోజు లోక్సభలో లిఖితపూర్వక సమాధానం రూపంలో ఈ సమాచారాన్ని అందించారు.
భూ శా స్త్ర మంత్రిత్వ శాఖ
డీప్ ఓషన్ మిషన్ & సముద్ర వనరుల అధిక వినియోగం
డీప్ ఓషన్ మిషన్ వల్ల సముద్ర వనరులను కార్పొరేట్ సంస్థలు అధికంగా దోపిడీ చేయలేవు, దేశంలోని మత్స్యకారుల జీవనోపాధిని ఇది ప్రభావితం చేయదు. లోతైన సముద్ర జలాల్లో ఉండే వనరులను అన్వేషించడం, వాటిని సుస్థిరంగా ఉపయోగించుకోవడం కోసం సాంకేతికతలను అభివృద్ధి చేయడం డీప్ ఓషన్ మిషన్ లక్ష్యం. కొత్త వనరులను గుర్తించడం, భవిష్యత్తులో వాటిని వినియోగించుకోవడానికి సరిపడా సాంకేతికతను అభివృద్ధి చేయడానికి డీప్ ఓషన్ మిషన్ను రూపొందించడం జరిగింది. తద్వారా అదనపు ఉపాధి అవకాశాలను సృష్టించవచ్చు. కేంద్ర, రాష్ట్ర ప్రభుత్వాల విస్త్రత చర్చల తర్వాత డీప్ ఓషన్ మిషన్ను రూపొందించడం జరిగింది.
ఈ కార్యక్రమాన్ని రూపొందించేటప్పుడు కేంద్ర, రాష్ట్ర ప్రభుత్వ నిపుణులతో సంప్రదింపులు జరిగాయి.
డీప్ ఓషన్ మిషన్ అనేది నీలి ఆర్థిక వ్యవస్థకు సంబంధించినది. చేపల పెంపకం, పర్యాటకం & సముద్ర రవాణా, పునరుత్పాదక శక్తి, ఆక్వాకల్చర్, సముద్ర గర్భ కార్యకలాపాలు, సముద్ర జీవసాంకేతికత వంటి నీలి ఆర్థిక వ్యవస్థలోని విభాగాలకు డీప్ ఓషన్ మిషన్ కార్యకలాపాలు సాయపడతాయి.
శాస్త్ర, సాంకేతికత, భూ విజ్ఞాన మంత్రిత్వ శాఖ సహాయ మంత్రి  డా. జితేంద్ర సింగ్ ఈరోజు రాజ్యసభలో లిఖితపూర్వక సమాధానం రూపంలో ఈ సమాచారాన్ని అందించారు.
ఆరోగ్య, కుటుంబ సంక్షేమ మంత్రిత్వ శాఖ
72.37 కోట్ల డోసుల మైలురాయి దాటిన భారతదేశ కొవిడ్-19 టీకా కార్యక్రమం
97.49 శాతానికి చేరిన రికవరీ రేటు
గత 24 గంటల్లో 34,973 కొత్త కేసులు నమోదు
మొత్తం కేసుల్లో క్రియాశీల కేసులు  1.18 శాతం
వారపు పాజిటివిటీ రేటు  గత 77 రోజులుగా 3 శాతం కంటే తక్కువ
దేశంలో కొవిడ్-19 టీకా కార్యక్రమం నిన్నటితో 72.37 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు తాత్కాలిక సమాచారం ప్రకారం; గత 24 గంటల్లో ఇచ్చిన 67,58,491 డోసులతో కలిపి, మొత్తంగా 72.37 కోట్ల డోసులను  టీకా కార్యక్రమం అధిగమించింది. 74,18,183 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
హెచ్సీడబ్ల్యూలు
|
|
మొదటి డోసు
|
|
1,03,62,796
|
|
రెండో డోసు
|
|
85,55,939
|
|
హెచ్సీడబ్ల్యూలు
|
|
మొదటి డోసు
|
|
1,83,35,063
|
|
రెండో డోసు
|
|
1,38,66,099
|
|
18-44 ఏళ్ల వారు
|
|
మొదటి డోసు
|
|
29,00,15,880
|
|
రెండో డోసు
|
|
3,99,36,894
|
|
45-59 ఏళ్ల వారు
|
|
మొదటి డోసు
|
|
14,12,24,670
|
|
రెండో డోసు
|
|
6,11,18,659
|
|
60 ఏళ్లు పైబడినవారు
|
|
మొదటి డోసు
|
|
9,19,04,711
|
|
రెండో డోసు
|
|
4,84,63,875
|
|
మొత్తం
|
|
72,37,84,586
దేశవ్యాప్తంగా టీకాల వేగాన్ని పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది.
గత 24 గంటల్లో 37,681 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,23,42,299కు పెరిగింది.
దేశవ్యాప్త రికవరీ రేటు 97.49 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 75వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 34,973 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 3,90,646. దేశంలోని మొత్తం పాజిటివ్ కేసుల్లో ఇది 1.18 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 17,87,611 పరీక్షలు చేశారు. దేశవ్యాప్తంగా ఇప్పటివరకు 53.86 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 2.31 శాతంగా ఉంది. గత 77 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.96 శాతంగా ఉంది. రోజువారీ పాజిటివిటీ రేటు గత 11 రోజులుగా 3 శాతం కంటే తక్కువగా, 95 రోజులుగా 5 శాతం కంటే తక్కువగా నమోదవుతోంది.
ఆరోగ్య, కుటుంబ సంక్షేమ మంత్రిత్వ శాఖ
భారతదేశంలో వరుసగా 3 వ రోజు 90,000 రికవరీలు నమోదయ్యాయి.
మొత్తం కోలుకున్న కేసులు ప్రపంచంలోనే అత్యధికంగా భారతదేశంలో 43 లక్షలకు దగ్గరగా నమోదయ్యాయి.
భారతదేశంలో రికవరీ రేటు 80 శాతం మైలురాయిని దాటింది
భారతదేశ జాతీయ రికవరీ రేటు 80 శాతం కంటే ఎక్కువగా ముఖ్యమైన మైలురాయిని దాటింది.
అధిక రికవరీలతో నిరంతరాయంగా కొనసాగుతున్న భారతదేశంలో వరుసగా మూడవ రోజు 90,000 కంటే ఎక్కువగా రికవరీలు నమోదయ్యాయి.
గత 24 గంటల్లో 93,356 మంది రోగులు డిశ్చార్జ్ అయ్యారు.
12 రాష్ట్రాలు, కేంద్ర పాలిత ప్రాంతాలు జాతీయ సగటు కంటే ఎక్కువగా రికవరీ రేటును నమోదు చేశాయి.
కొత్తగా కోలుకున్న కేసులలో 79 శాతం కేసులు, 10 రాష్ట్రాలు / కేంద్ర పాలిత ప్రాంతాల నుండి నమోదయ్యాయి.
మొత్తం కోలుకున్న కేసులు ఈ రోజు 44 లక్షలకు దగ్గరగా  నమోదయ్యాయి. మొత్తం రికవరీలలో భారతదేశం అగ్రస్థానంలో ఉంది. ఇది ప్రపంచ మొత్తంలో 19 శాతం కంటే ఎక్కువగా ఉంది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
అంతరించిపోతున్న వృక్ష, జంతుజాలం పై కాప్-19 తీసుకున్న నిర్ణయాలతో భారతదేశ హస్తకళ ఎగుమతిదారులకు భారీ ఉపశమనం
• ఇండియన్ రోజ్ వుడ్ ఆధారిత ఉత్పత్తుల ఎగుమతి నియమాలు సడలించడంతో ఊపందుకోనున్న ఎగుమతులు
• భారతదేశం కోరిక మేరకు ఎగుమతి నియమాలు సడలింపు
అంతరించిపోతున్న జంతుజాలం మరియు వృక్షజాల ఆధారిత అంశాల కూటమి  19 వ సమావేశం 2022 నవంబర్ 14 న పనామాలో ప్రారంభమయింది. 25 వ తేదీ వరకు సమావేశం జరుగుతుంది. అంతరించిపోతున్న జంతుజాలం మరియు వృక్షజాల ఆధారిత అంతర్జాతీయ వాణిజ్యంపై కూటమి చర్చలు జరుపుతుంది.
రోజ్ వుడ్  సమావేశం అనుబంధం II లో ఉంది. దీంతో ఈ జాతికి సంబంధించి జరిగే కార్యకలాపాలకు అంతరించిపోతున్న జంతుజాలం మరియు వృక్షజాలం పై ఏర్పాటైన కూటమి రూపొందించిన నియమ నిబంధనలు పాటించాల్సి ఉంటుంది. ప్రస్తుతం 10 కేజీలకు మించి బరువు ఉండే ప్రతి సరుకుకు కూటమి నుంచి అనుమతి తీసుకోవాల్సి ఉంటుంది. దీంతో రోజ్ వుడ్ ఉపయోగించి భారతదేశంలో తయారవుతున్న ఫర్నిచర్, హస్తకళ వస్తువుల ఎగుమతులు దారుణంగా తగ్గిపోయాయి. అనుబంధం II లో రోజ్ వుడ్ ని చేర్చక ముందు భారతదేశం నుంచి ఏడాదికి 1000 కోట్ల రూపాయల  విలువ చేసే ఫర్నిచర్, హస్తకళ వస్తువుల ఎగుమతులు జరిగేవి. అనుబంధం II లో రోజ్ వుడ్ ని చేర్చిన తర్వాత ఎగుమతులు 500- 600 కోట్ల రూపాయలకు  తగ్గిపోయాయి. రోజ్ వుడ్ ఉపయోగించి తయారు చేసే వస్తువుల ఎగుమతులు తగ్గిపోవడంతో దాదాపు 50,000 కళాకారుల జీవనోపాధిపై ప్రభావం చూపింది.
భారతదేశం చేసిన ప్రతిపాదన మేరకు ఇండియన్ రోజ్ వుడ్  ఉపయోగించి తయారు చేసే ఫర్నిచర్ మరియు కళాఖండాలు వంటి వస్తువుల పరిమాణాన్ని సమీక్షించడానికి ప్రస్తుత సమావేశం నిర్ణయించింది. భారతదేశ ప్రతినిధి వర్గంతో చర్చలు జరిపిన అనంతరం మొత్తం సరుకులో ఒక్కొక్క వస్తువు బరువు 10 కిలోల కంటే తక్కువ ఉంటే CITES అనుమతులు లేకుండా రవాణా చేయడానికి అనుమతి ఇవ్వాలని నిర్ణయించడం జరిగింది. వస్తువుల తయారీలో ఉపయోగించే లోహాల బరువును మినహాయించి రోజ్ వుడ్ బరువును మాత్రమే పరిగణనలోకి తీసుకుంటారు. దీనివల్ల భారతదేశ హస్తకళ ఎగుమతిదారులకు భారీ ఉపశమనం కలుగుతుంది.
నేపథ్యం
2016లో దక్షిణాఫ్రికాలోని జోహన్నెస్బర్గ్లో జరిగిన కాన్ఫరెన్స్ ఆఫ్ పార్టీస్  17 వ సమావేశంలో అనుబంధం II లో అన్ని జాతుల డాల్బెర్జియా జాతులను చేర్చడం జరిగింది. దీనితో డాల్బెర్జియా జాతుల ఆధారిత వస్తువుల వాణిజ్యం కోసం CITES నిబంధనలను అనుసరించాల్సిన అవసరం ఏర్పడింది. భారతదేశంలో డల్బెర్జియా సిస్సూ  జాతులు సమృద్ధిగా ఉన్నాయి. వీటిని అంతరించిపోతున్న జాతుల జాబితాలో చేర్చలేదు. డల్బెర్జియా సిస్సూ అంతరించిపోతున్న జాతి కాదని సమావేశం నిర్ధారించింది. అయితే, డాల్బెర్జియా ను వివిధ తరగతులుగా విభజించడం పట్ల అభ్యంతరాలు వ్యక్తం అయ్యాయి. వివిధ రూపాలు సంతరించుకున్న డాల్బెర్జియా ను వివిధ వర్గాలుగా పరిగణించడం తగదని పేర్కొనడం జరిగింది. కస్టమ్స్ పాయింట్ వద్ద డాల్బెర్జియా కలపను వేరు చేయడానికి అధునాతన సాంకేతిక సాధనాలను అభివృద్ధి చేయాల్సిన అవసరం ఉందని దేశాలు పేర్కొన్నాయి. పూర్తి చేసిన కలపను వేరు చేయడానికి స్పష్టమైన సాంకేతికత లేనందున CITES అనుబంధం:II జాబితా నుంచి డాల్బెర్జియా జాతులను తొలగించడానికి కాప్ అంగీకరించలేదు. అయితే, ప్రతి వస్తువుకు బరువు పరంగా ఇవ్వబడిన ఉపశమనం భారతీయ చేతివృత్తుల సంఘాల సమస్యను చాలా వరకు పరిష్కరిస్తుంది మరియు వారు ఉత్పత్తి చేసే వస్తువుల ఎగుమతులకు ప్రోత్సాహాన్ని ఇస్తుంది.